Мы махуэхэм
Жэпуэгъуэм и 19, щэбэт
1812 гъэм Бонапарт Наполеон и дзэр ихъумэн мурадкIэ Москва къигъэнащ.
1985 гъэм Мэлбахъуэ Тимборэ и къулыкъум текIащ. 1956 — 1985 гъэхэм ар щытащ КПСС-м и Къэбэрдей-Балъкъэр обкомым и япэ секретару. ЩIыналъэ унафэщIу апхуэдиз илъэскIэ лэжьауэ Урысей Федерацэм зыри исакъым.
Генерал-лейтенант, Урысейм и дзэзешэ адыгэлI Уэлэгъей Сергей къызэралъхурэ илъэси 138-рэ ирокъу.
Техникэ щIэныгъэхэм я доктор, КъБКъУ-м и профессор ЛIыбекъуэ Алексей и ныбжьыр илъэс 58-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ. Хуабэр махуэм градус 16 — 20, жэщым градуси 8 — 11 щыхъунущ.
Жэпуэгъуэм и 20, тхьэмахуэ
Авиадиспетчерым и дунейпсо махуэщ
Статистикэм и дунейпсо махуэщ
Урысей Флотыр къыщызэрагъэпэща махуэщ
Дзэ связистым и махуэщ
2000 гъэм Шэджэм къалэ хъуащ.
Люксембург зи мычэзу парламент хэхыныгъэхэр щокIуэкI.
Химие щIэныгъэхэм я доктор, КъБКъУ-м и профессор, КъБР-м щIэныгъэхэмкIэ щIыхь зиIэ и лэжьакIуэ, ЩIДАА-м и академик Шурдым Гъэзалий и ныбжьыр илъэс 79-рэ ирокъу.
Биологие щIэныгъэхэм я доктор, КъБКъУ-м и профессор Къущхьэ Хъусен и ныбжьыр илъэс 75-рэ ирокъу.
УсакIуэ, егъэджакIуэ, Адыгэ Республикэм щIыхь зиIэ и егъэджакIуэ Мэхъуэш Руслан и ныбжьыр илъэс 73-рэ ирокъу.
КъБР-м щIыхь зиIэ и ухуакIуэ Хьэжы Руслан и ныбжьыр илъэс 65-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ, уэшх тIэкIу къыщешхынущ. Хуабэр махуэм градуси 9 — 11, жэщым градуси 2 — 6 щыхъунущ.
Жэпуэгъуэм и 21, блыщхьэ
1520 гъэм Магеллан Фернан хы Щэхумрэ Атлантикэ хымрэ я псыдэжыпIэр къихутащ. ИужькIэ абы езым и цIэр фIащащ.
1958 гъэм Инджылызым и Парламентым и лорд палатэм япэу цIыхубз хахащ. Ар Хэйман Хелен Валерищ.
Химик, динамитыр къэзыгупсыса, Нобель саугъэтыр зыгъэува Нобель Альфред къызэралъхурэ илъэси 180-рэ ирокъу.
УФ-м щIыхь зиIэ и дохутыр КIуэкIуэ Аслъэн и ныбжьыр илъэс 50 ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык уэфIу щыщытынущ. Хуабэр махуэм градуси 10 — 15, жэщым градуси 3 — 8 щыхъунущ.
